**ПРОЦЕДУРА ЗА** **КОНКУРСНА СЕСИЯ ЗА** **ВЪТРЕШНИ ПРОЕКТИ ЗА НАУЧНО-ПРИЛОЖИМИ И ИНОВАЦИОННИ ИЗСЛЕДВАНИЯ ПО ПРОЕКТ „МЕДИЦИНСКИ УНИВЕРСИТЕТ – ВАРНА: ПОВИШАВАНЕ НА ТРАНСЛАЦИОННИТЕ ПОСТИЖЕНИЯ В МЕДИЦИНАТА (MUVE-TEAM)“**

**1. ЦЕЛ НА КОНКУРСА**

Целта на конкурса е в рамките на проекта MUVE TEAM да се осигури конкурентно финансиране на вътрешни проекти за провеждане на научно-приложими и иновационни изследвания, които могат да доведат до резултати, необходими за трансфер на знания чрез защита на интелектуална собственост или имат потенциал за иновации необходими за защита на интелектуална собственост. Дейностите по вътрешните проектите трябва да отговарят на изискванията на Рамката за държавни помощи за научни изследвания, развитие и иновации за фундаментални научни изследвания**[[1]](#footnote-1)** и/или трансфер на знание**[[2]](#footnote-2)**.

За резултатите от проектите, за които е възможно защитата на права по интелектуална собственост, ще се предприемат необходимите действия в рамките на дейност 3.5. „Защита на интелектуалната собственост и технологичен трансфер“ от MUVE TEAM, включително подготвяне и подаване на документация за защита на интелектуална собственост и дейности по трансфер на технологиите към бизнеса или други научни институции.

**2. НОРМАТИВНА БАЗА**

Конкурсът се обявява в съответствие с разпоредбите на вътрешните правила, правилници, процедури и инструкции на Медицински университет - Варна, както и с

1) С договор за финансиране на инвестиция по Националния план за възстановяване и устойчивост № BG-RRP-2.004-0009-C01 „Медицински университет – Варна: Повишаване на транслационните постижения в медицината (MUVE-TEAM)“ по процедура BG-RRP-2.004 „Създаване на мрежа от изследователски висши училища в България“; както и с приложимите и относими актове;

2) Правилник за дейността на МУ-Варна, както и относимите вътрешни актове;

3) Стратегия за иновации на МУ-Варна за периода 2021 г. – 2025 г.

Организирането, провеждането и отчитането на конкурсите, включително и окончателното класиране на проектите, се извършва от Експертна комисия. Тя се назначава със заповед на Ректора на МУ-Варна за конкретната конкурсна сесия, като в състава ѝ се включват хабилитирани преподаватели на трудов договор към университета, експерти от ОТТИ, представители на бизнес партньори по проекта. Академичният съвет на МУ-Варна осъществява контрол върху работата на Експертната комисия и приема резултатите от конкурса.

**3. ВИДОВЕ ПРОЕКТИ И ЛИМИТ НА ФИНАНСИРАНЕ**

**Проектите** са за провеждане на научно-приложими и иновационни изследвания, които могат да доведат до резултати, необходими за защита на интелектуална собственост в установените приоритетни научни направления на МУ-Варна и допринасящи за изпълнението на специфичните цели на Стратегията за иновации на МУ-Варна за периода 2021 г. – 2025 г. Проектите може да бъдат за провеждането на **фундаментални и/или приложни изследвания, чиято крайна цел е трансфер на знания и технологии в бизнеса**. Общият бюджет на един проект не може да надхвърля **200 000 лв.**

**Приоритетните научни направления** на МУ-Варна са следните:

* Храни и хранене
* Регенеративна медицина и имплантология
* Невронауки и заболявания на централната нервна система
* Онкология и редки заболявания
* Профилактика, мениджмънт на болестите и на здравните системи

**Специфичните цели** на Стратегията за иновации на МУ-Варна за периода 2021 г. – 2025 г. са следните:

* Иновации и учебна дейност
* Иновации и научно-изследователска дейност
* Иновации и здравеопазване

**4. УСЛОВИЯ ЗА ДОПУСТИМОСТ**

**4.1. Екип на проекта**

Екипът на проекта задължително включва Ръководител и административен отговорник.

**Изисквания към участниците в екипа по проекта:**

1) Ръководителят на екипа на проекта задължително трябва:

* да е преподавател на трудов договор в МУ-Варна,

или

* да бъде докторант в МУ-Варна, който има възможност да сключи трудов договор за участието си в проекта;

2) Не могат да бъдат ръководители на проекти кандидати, които са с установени нарушения в изпълнението на предходни и/ или текущи проекти на МУ-Варна за последните три години;

3) В екипа на проекта могат да участват всички служители на основен трудов договор или на трудов договор за допълнителен труд в МУ-Варна по чл. 111 от Кодекса на труда, както и докторанти, и студенти от университета;

4) Допустимо е в екипа на проекта да се привличат експерти извън МУ-Варна, чиято компетентност е необходима за реализиране на проекта.

**4.2. Условия за допустимост на проектните предложения**

По настоящата процедура са допустими за финансиране само проектни предложения, които допринасят за развитието на една или повече от научните области в МУ-Варна, в които се извършва обучение на студенти и докторанти, и специфичните цели, заложени в Стратегията за иновации на МУ-Варна.

**4.3. Общи условия за допустимост на разходите:**

* да са финансово обосновани и законосъобразни;
* да са необходими за изпълнението на заложените в план-графика на проектното предложение дейности.

**4.3.1. Допустими разходи:**

1) разходи за осигуряване на необходими условия за провеждане на научни изследвания и иновации включително:

* закупуване на апаратура и оборудване; ремонт и поддръжка на апаратура и оборудване;
* закупуване на материали, включително реактиви, химикали, тестове и др., медикаменти, медицински и/ или лабораторни консумативи; канцеларски материали и консумативи, необходими за обезпечаване на дейността по проекта.

2) разходи за заплащане на персонал за работа по проекта;

* Ставките за заплащане на колектива за работа по проекта не може да надвишават следното:
  + месечно заплащане (с включени плащания от работодателя): водещ изследовател (R4) 6000 лв.; установен изследовател (R3) 6000 лв.; старши сътрудник (R2) 4500 лв.; пост докторант (R2) 3500 лв.; млад учен (R1) 2000 лв.; неакадемичен персонал (технически, административен) 1400 лв.
* Трудови възнаграждения се изплащат само на лица, които имат сключен трудов договор с МУ-Варна за конкректния проект.

3) Други необходими разходи за изследванията, осъществяване на международно сътрудничество, представяне или защита на резултатите от изследванията, включително:

* Външни услуги (за лабораторни изследвания, анализи, литература, софтуер, куриерски услуги, копирни услуги и др.);
* Командировки на екипа, включително участие на изложения, и др. форуми, свързани с тематиката на проекта, в страната и чужбина;
* Публикации.

**4.3.3. Недопустими разходи**

1) Строителни и ремонтни дейности, закупуване на обзавеждане, битови уреди, телефонни апарати и други подобни;

2) Закупуване на реактиви, консумативи и апаратура, които не са пряко свързани с дейностите по проекта;

3) Закупуване на работно облекло и обувки;

4) Абонамент на вестници и неспециализирани списания;

5) Заплащане на такси за участие в курсове за квалификация, компютърна грамотност, езикова подготовка, допълнително заплащане на телефони и др.;

7) Командировки, които не са пряко свързани с дейностите по проекта;

**5. ПРОВЕЖДАНЕ НА КОНКУРСА**

**5.1. Същност на процедурата**

Обявяване на конкурса: **16 октомври 2023 г.**

Краен срок за подаване на заявления за участие в конкурса: **16 ноември 2023 г.**

Краен срок за подаване на пълно проектно предложение: **15 декември 2023 г.**

Краен срок за оценка и подбор на проектните предложения: **15 януари** **2024 г.**

Краен срок за сключване на договор с ръководителя на екипа: **31 януари 2024 г.**

Максимален срок за изпълнение на одобрените проекти: **18 месеца.**

Със сключване на договора за финансиране, страните се споразумяват проектът да бъде изпълнен в одобрените параметри, респективно финансирането да обезпечи заложените дейности.

Закупуването на предвидените във финансовия план на проекта апаратура, консумативи, материали, външни услуги и други се извършва съгласно изискванията на ЗОП, като процедурата отнема приблизително **9 месеца**. **Препоръчително е този период да бъде предвиден при съставяне на план-графика за дейностите по проекта.**

**5.2. Документи за кандидатстване**

Документите за всяко проектно предложение включват:

* Заявление за кандидатстване (по образец)
* Формуляр за кандидатстване (по образец)
* Формуляр – бюджет (по образец)
* Приложения: автобиографии (по образец)
* Декларация за конфиденциалност (по образец)

ще бъдат подавани само в електронен вид (DOC/ DOCX и сканиран PDF файл **с подписи**).

Подаването на заявлението за кандидатстване трябва да се направи **до 17:00 часа на 16 ноември 2023 г.** на имейл [rimuv@mu-varna.bg](mailto:rimuv@mu-varna.bg)

Подаване на проектните предложения и задължителните приложения към тях трябва да се направи **до 17:00 часа на 15 декември 2023 г.** на имейл [rimuv@mu-varna.bg](mailto:rimuv@mu-varna.bg)

**5.2.1. Изисквания към попълването на Заявлението за кандидатстване:**

Заявлението за кандидатстване (Приложение №1 от Насоките за кандидатстване) се попълва електронно и подписва от ръководителя на проектния екип, след което се изпраща в сканиран PDF файл по имейл [rimuv@mu-varna.bg](mailto:rimuv@mu-varna.bg) към Oтдел “Технологичен трансфер и иновации“ към Научноизследователски институт на МУ-Варна. Пълното проектно предложение на ръководители на проект, неподали зявление в срок, няма да бъде разглеждано.

**5.2.2. Изисквания към попълването на пълното проектно предложение:**

1) Проектните предложения се представят съгласно одобрения Формуляр за кандидатстване (Приложение №2 от Насоките за кандидатстване), Формуляр - бюджет (Приложение №3 от Насоките за кандидатстване); и приложенията към Насоките за кандидатстване (Приложение №4 от Насоките за кандидатстване: Автобиография).

2) Формулярът за кандидатстване се състои от три части: А. Административни данни, Б. Информация за оценяване на проекта и В. Информация, необходима на ОТТИ, за да предостави най-добрите услуги на участниците.

2) Задължително е попълването на всички полета от формуляра, включително местата, предвидени за подпис и позициите, изискващи обосновка;

3) Недопустимо е противоречие в информацията между отделните части на формуляра;

4) Разпределението на приноса между участниците в проекта (Раздел III. Разпределение на приноса между участниците) определя в какво съотношение в бъдеще ще се разпределят ползите и приходите от резултатите на проекта, в случай, че има такива.

5) За всеки разход следва да е посочена обосновка в описанието на проекта (в т.ч. командировките трябва да са обвързани с конкретни дейности по проекта);

6) Бюджетът на проекта трябва да отговаря на следните изисквания:

* да е попълнен в български ЛЕВА;
* цените следва да са посочени с включено ДДС;
* включените разходи трябва да са допустими;
* всички междинни и крайни суми да са коректни;
* когато се предвиждат възнаграждения, в сумата им следва да се включат и средствата за осигуровки от страна на работодателя;

**5.2.3. Приложения към проектното предложение:**

Автобиографиите на членовете на екипа на проекта (Приложение №4 от Насоките за кандидатстване);

Декларация за конфиденциалност (Приложение № 6 от Насоките за кандидатстване);

Приложенията (автобиографиите и декларациите за конфиденциалност) са неразделна част от проектното предложение.

**5.3. Проверка за административно съответствие от Техническа комисия**

Процедурата за оценка на постъпилите проектни предложения започва с проверка за административно съответствие от Техническа комисия, назначена със заповед на Ректора за конкретната конкурсна сесия. В комисията участват четирима експерти, по един представител от следните административни звена на МУ-Варна: един експерт от отдел „Технологичен трансфер и иновации“ към Изследователския институт, един юрист от отдел „Юридически“, един експерт (икономист) от Финансово-счетоводен отдел и един експерт от отдел „Обществени поръчки, маркетинг и снабдяване“.

Комисията дава оценка по следните критерии:

1) Наличие на попълнен актуален формуляр за проектно предложение, включващ административно и научно описание на проекта и съответстващ на изискванията, описани в т. 5.2.2 от Насоките за кандидатстване;

2) Наличие на всички задължителни приложения, описани в т. 5.2.3 от Насоките за кандидатстване;

3) Наличие на съответствие с изискванията по отношение на:

* срока за подаване на документите;
* заявената сума за финансиране;
* бюджета на проекта;
* екипа на проектното предложение, съгласно т. 4.1. от Насоките за кандидатстване;

Техническата комисия изготвя доклад с констатациите си, който се представя пред Експертната комисия по конкурса.

**5.4. Допускане до рецензия от страна на Експертната комисия**

Експертната комисия се запознава с установените от Техническата комисия несъответствия и нарушения във формулярите, и приложенията на проектните предложения и обсъжда всяко едно от тях. При наличие на несъответствия и нарушения, несъвместими с установените нормативни изисквания на конкурса, в правомощията на Експертната комисия е да вземе решение съответните проектни предложения да не бъдат допускани до рецензия.

**5.5. Оценка на проектното предложение**

Всяко проектно предложение се оценява, като се спазват принципите на безпристрастност, компетентност и избягване конфликт на интереси. Оценяването на проектните предложения се извършва от всички членове на Експертната комисия.

Оценяването на проектите е на база самостоятелна оценка на всяко проектно предложение и срещи-интервюта с екипите, чийто проектни предложения са допуснати до този етап на оценяване. Оценяването е по критериите, заложени в Матрицата за оценяване (Приложние 3 от Насоките за кандидатстване), като максималната оценка за всеки проект е 55 точки. Оценителите обосновават писмено оценката си по всеки от дванайсетте заложени критерии по-долу:

К1. Ниво на технологична готовност (TRL)

К2. Проблемът/проблемите, който/които се решава/-т с иновацията

К3. Целевите групи и техните нужди

К4. Връзка между иновацията и посочените проблеми

К5. Ниво на иновативност

К6. Функции за потребителите

К7. Дейности

К8. Ресурси и дейности

К9. Бюджет и разходи

К10. Резултати

К11. Потенциал за защита на интелектуална собственост

Описанието на отделните критерии и скалата за тяхното оценяване е представена в Приложение № 6 Матрица за оценяване.

Крайната оценка на проекта се формира като средно-аритметична от оценките, получени от всеки оценител. Проектите, които са получили най-малко 30 точки ще бъдат класирани.

**5.6. Класиране на проектните предложения**

Крайната оценка на всеки проект е средноаритметичната стойност, получена от оценките на всички оценители. Класирането се извършва от Експертната комисия на базата на крайната оценка на проектните предложения. В класирането не се включват проектни предложения, чиято крайна оценка е под 30 точки.

Експертната комисия предлага за финансиране проектите според крайната им оценка. Окончателното класиране се докладва пред Академичния съвет на МУ-Варна. След приемането им от Академичния съвет, резултатите от проведеният конкурс се обявяват на интернет страницата на университета.

**6. ИЗПЪЛНЕНИЕ НА ПРОЕКТИТЕ, ОЦЕНКА НА ИЗПЪЛНЕНИЕТО И ПУБЛИЧНОСТ**

Договорите с ръководителите на проектите и членовете на екипите, спечелили конкурса, се сключват в 10-дневен срок след обявяване на окончателното класиране.

Изпълнението на проектите се оценява от Експертната комисия въз основа на следните критерии:

а) Извършени дейности

б) Постигнати резултати, необходими за защита на интелектуална собственост и трансфер на знания и технологии

в) Изпълнение на бюджета на проекта

г) Ниво на постигане на целите на проекта

Резултатите от проектите по MUVE TEAM се представят и обсъждат на организирана среща с бизнес-партньорите на МУ-Варна и експертите от Експертната комисия. След провеждането на срещата и обсъжданията, резултатите от проектите се представят на медиите и обществеността.

**7. УСТОЙЧИВОСТ НА РЕЗУЛТАТИТЕ ОТ ПРОЕКТИТЕ**

Целта на проектите по настоящата конкурсна сесия са провеждането на научно-приложими и иновационни изследвания, които могат да доведат до резултати, необходими за защита на интелектуална собственост в установените приоритетни научни направления на МУ-Варна. Реализацията на интелектуалната собственост чрез комерсиализация и трансфер на технологии ще се извърши съгласно Правилника за комерсиализация и трансфер на резултатите от научните изследвания и/или дейности на МУ-Варна.

В случай на комерсиализация и трансфер на технологии МУ-Варна ще запази половината от реализираните ползи и приходи, а останалата половина ще предостави на членовете на екипите, които са участвали в съответните проекти. Разпределението на ползите и приходите, предоставени на екипите, между отделните им членове, ще бъде съгласно представеното в Раздел III. Разпределение на приноса между участниците от Формуляра за кандидатстване.

**Неразделна част от Насоките за кандидатстване в Конкурса са следните приложения:**

1. Заявление за кандидатстване;
2. Формуляр за кандидатстване;
3. Формуляр – Бюджет
4. Образец на автобиография (попълва се само от ръководителя на проектното предложение и членове на екипа, които не са служители на МУ-Варна);
5. Образец на декларация за конфиденциалност;
6. Образец на декларация за избягване на двойно финансиране;
7. Оценъчна карта;

Приложенията към Насоките за кандидатстване за Конкурса могат да бъдат изтеглени от интернет страницата на МУ-Варна и страницата на проект MUVE-TEAM www.muve-team.com

1. **“Фундаментални научни изследвания“** означава експериментална или теоретична дейност, предприета с основна цел за придобиване на нови знания за фундаменталните причини за явленията или наблюдаемите факти, без да се цели каквото и да било пряко търговско приложение или използване. [↑](#footnote-ref-1)
2. **„Трансфер на знания“** означава всеки процес, чиято цел е придобиване, събиране и споделяне на конкретни и латентни знания, включително умения и компетенции по отношение както на стопански, така и на нестопански дейности като научно сътрудничество, консултантска дейност, лицензиране, обособяване на нови организации, публикации и мобилност на изследователите и другите служители, участващи в тези дейности. Освен научните и технологичните знания това включва други видове знания, като например относно използването на стандарти и правила, в които се съдържат, и условията в реална експлоатационна среда и методите за организационни иновации, както и управление на знания, свързани с установяването, придобиването, предпазва нето, защитаването и използване на нематериални активи. [↑](#footnote-ref-2)